1992L0006 — DA — 04.12.2002 — 001.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

Berigtiget ved:

▼B

RÅDETS DIREKTIV 92/6/EØF

af 10. februar 1992

om montering og anvendelse af hastighedsbegrænsende anordninger i visse klasser af motorkøretøjer i Fællesskabet

( 1 )RÅDET FOR DE EUROPÆISKE FÆLLESSKABER HAR —

under henvisning til Traktaten om Oprettelse af Det Europæiske Økonomiske Fællesskab, særlig artikel 75,

under henvisning til forslag fra Kommissionen ( 2 ),

under henvisning til fra Europa-Parlamentet (2),

under henvisning til udtalelse fra Det Økonomiske og Sociale Udvalg ( 3 ), og ud fra følgende betragtninger:

Et af målene for den fælles transportpolitik er at fastlægge fælles regler gældende for international transport inden for Fællesskabet og at lette motortrafikken;

den stigende vejtrafik og de deraf følgende risici og gener stiller alle medlemsstaterne over for færdselssikkerheds- og miljøproblemer af alvorlig art;

den motorkraft, som tunge lastvogne og busser har brug for op ad bakke, sætter dem på plan vej i stand til at køre med meget store hastigheder, der ikke er i overensstemmelse med specifikationerne for andre dele af disse køretøjer, herunder bremser og dæk; af denne grund og af miljøbeskyttelseshensyn er hastighedsbegrænsende anordninger gjort obligatoriske i visse medlemsstater for visse motorkøretøjsklasser;

de gunstige virkninger af hastighedsbegrænsende anordninger for miljøet og energiforbruget, med hensyn til slid på motor og dæk samt for færdselssikkerheden vil blive forstærkede ved en generel anvendelse af disse anordninger;

anvendelsen af hastighedsbegrænsende anordninger vil kun være rimelig, hvis disses tekniske egenskaber giver tilstrækkelig garanti for, at enhver omgåelse er udelukket;

som et første skridt bør sådanne forskrifter kun gælde de tungeste klasser af motorkøretøjer, som oftest opererer i international transport, og derefter bør de, afhængig af de tekniske muligheder og erfaringer i medlemsstaterne, udvides til også at omfatte lettere klasser af erhvervskøretøjer;

i visse medlemsstater er der fastsat bestemmelser om, at de køretøjer, der udelukkende skal bruges til transport af farlige varer, skal have monteret hastighedsbegrænsende anordninger, der reguleres til maksimalhastigheder, som ligger under dem, der er fastsat i dette direktiv; i dette særlige tilfælde bør de pågældende medlemsstater have mulighed for at opretholde sådanne bestemmelser for de køretøjer, der er indregistreret på deres område, idet disse bestemmelser øger færdselssikkerheden og civilbeskyttelsen af befolkningerne i overensstemmelse med målene for dette direktiv;

montering af hastighedsbegrænsende anordninger på køretøjer af klasse M3 og N3, der er omfattet af direktivet, som er indregistreret inden direktivets ikrafttrædelse, og som udelukkende skal bruges til indenlandsk transport og befordring, kan især i visse medlemsstater medføre urimelige omkostninger; de pågældende medlemsstater bør derfor kunne udsætte anvendelsen af direktivets artikel 2 og 3 på de nævnte køretøjer;

dette direktiv berører ikke medlemsstaternes beføjelser med hensyn til at fastsætte hastighedsgrænser —

UDSTEDT FØLGENDE DIREKTIV: